Downloaded from YTS.MX
Official YIFY movies site: YTS.MX
SASTANAK AGENATA
Dobra večer.
Dragi regionalni agenti, opet organiziramo izbor za Miss Italije.
Ipak nam vi donosite ljepotu iz cijele Italije.
Želimo da ovogodišnji izbor
bude kao nekoć.
Promjena nas ne treba obeshrabriti
jer promjena je dio života.
Nezasluženo smo se našli u krizi.
Moramo se izvući
na temelju čimbenika koje sustav nalaže.
Ili ćemo to prihvatiti ili odustati.
Život ili smrt.
Smiješite se!
Dame i gospodo,
pripremite se jer nam predstoji
predivno putovanje u svijet Miss Italije!
Hodaj normalno. Ramena natrag. Nemoj se grbiti.
Uđite nasmiješene,
ne kao da idete na sprovod.
Nemojte odjuriti s bine.
Neka vas vide.
Gledajte ovamo, ne mamu, tatu, tetu ili baku. Bliže!
Molim te, pomakni se snimatelju.
MISS ITALIJE NE SMIJE UMRIJETI
DIREKTORICA IZBORA
Počet ćemo osnovama.
Što je Miss Italije?
Miss Italije je tradicija.
Već 85 godina.
MISS ITALIJE
Miss Rima visoka je 1,71 m
i ima 62 kg.
Bio je to san o preobrazbi, od kukuljice do leptira.
Bio je to bajkovit svijet. Bilo je prekrasno.
Lentu Miss Italije dobiva Brunella Tocci.
Morate me poljubiti u isti čas.
Je'n, dva, tri, sad!
Klinke su, grozno se ljube.
Miss Italije obiteljska je priča. Moja priča.
To je priča o talijanskim ženama.
Miss Italije ima 40 godina.
Ne pobjednica, nego izbor.
Enzo Mirigliani šef je izbora.
Vlasnik je brenda Miss Italije.
Želim vam biti otac.
Curama mojih godina ostvario bi se san
da postanu Miss i budu uspješne.
Moj je otac tim djevojkama htio ostvariti san.
Dobra večer, ja sam Mara Carfagna.
Glasajte za mene da usrećite moju mamu. I mene, jasno.
Francesca, i dalje ostaješ u izboru za Miss Italije.
Miss Italije mom je ocu bila poput kćeri.
Bila mi je sestra.
Direktor Enzo Mirigliani i njegova kći Patrizia!
S tatom je prvi put organizirala izbor.
Patrizia Mirigliani!
Izbor za Miss Italije bio je važan događaj
za našu zemlju.
Napetost raste među djevojkama koje konkuriraju za titulu najljepše.
Ilary Blasi!
-Balivo! -Toffanin!
Pozor, otvaram omotnicu.
Miss Italije je Arianna David!
Broj 17, Manila Nazzaro!
Anna Valle!
Miss Italije je štošta jer je to Italija.
Denny Méndez!
Glasao sam za drugu, no ne bih rekao da sam zbog toga rasist.
Pustimo to. Moramo biti građani svijeta.
Tad smo imali publiku u rangu s glazbenim festivalom u Sanremu.
Dobro došli! Javljamo se iz grada Salsomaggiore Terme.
Eros Ramazzotti!
Gerard Depardieu!
Italija je prelijepa!
Alain Delon okrunit će Martinu Colombari!
Nova Miss Italije 23-godišnja je Sicilijanka Miriam Leone.
Predivno je.
Veoma sam uzbuđena, nevjerojatno je.
A onda…
Direktor Miss Italije Enzo Mirigliani
umro je danas u Rimu, imao je 94 godine.
Tad se sve promijenilo.
Predsjednica Zastupničkog doma Laura Boldrini
podupire RAI-evu odluku da ne prenosi izbor.
„Miss Italije, otrcani vašar pustih želja.
B strana javnog servisa.”
Izbor je staromodan i zastario.
Polugole su,
kao na kakvoj tržnici.
Miss Italije pregazio je život, ne televizija.
Rekli su nam da se izbor neće prenositi na RAI-u
jer ne predstavlja ženu
kakvu nova uprava želi.
Svi trebamo biti zadovoljni ovakvom odlukom jer je moderna.
Mom je ocu RAI bio svetinja.
Zahvalila sam Bogu što je umro
jer ne bi preživio takvo razočaranje.
I silno poniženje.
PROPAST IZBORA
FINALE NA INTERNETU
Dobra večer!
Prijatelji, koji nas pratite na Facebooku i YouTubeu,
uskoro ćemo okruniti Miss Italije 2022.
„Smrt će doći i imat će tvoje oči.
Ova smrt koja nas prati.”
Kad stvari pođu po zlu,
ljudi ti ne pomažu.
FINALE
AJME, KAKAV FIJASKO
Uživaju u tome.
Hvala udruzi ugostitelja Radicchio.
Više uopće ne prepoznajem izbor za Miss Italije.
Miss Italije 2022. je…
Lavinia Abate!
Ne prepoznajem ga.
Narod želi Miss Italije.
Čeka Miss Italije.
Postoji mala i radikalna šik skupina
groznih feministkinja
koje to ne žele,
kao da je pokazivanje ljepote grijeh.
Ako postoji povijest, stvari ne završavaju.
SIJEČANJ, RIM
Mijenjaju se.
Ali promjena je teška.
Sama ljepota nije dovoljna.
Ako neka veoma zgodna djevojka
ne zna gramatiku, ta ispada!
Više nas ne zanimaju fufe koje se prešetavaju pistom.
Nije dovoljno da budu lijepe, moraju biti i pametne,
sposobne, bistre, oštroumne, zabavne
i moderne.
Kriteriji odabira su zastarjeli.
Slušajte, već 44 godine radim na izboru za Miss Italije.
Ovakve mi stvari idu na živce.
Neka.
Zar mislite da ne znam procijeniti djevojku
s obzirom na silno iskustvo?!
Ljepota je ostavljena po strani.
-Nije istina. -Ja kažem da je istina.
-U tvoje vrijeme izgled je bio bitan. -Čekaj, slušaj.
Iskreno, slažemo se s Gerryjem.
Nekoć smo djevojkama
prvo podigli kosu.
Uvijek si govorila da sve klempave odmah ispadaju.
Hoćemo li bar to raditi?
Sad je 2023.
Moramo biti ukorak sa svijetom.
Kad je izabrana Miss Sicilije,
dobila je ovacije.
Ali u finalu je pobijedila druga djevojka. Nema šanse!
Miss Kampanije koju ste odabrali bila je ružnija od svih drugih.
Razumijem, ali ako regionalna Miss
ne ispunjava kriterije, moram urgirati.
Nešto sam zaboravio reći.
Ta je djevojka na TikToku.
Ima milijun i pol pratitelja.
To bi trebao biti uvjet.
-Ljepota je 70 %. -Tako je, 70 %.
Osobnost 30 %.
Ako plešu ili pjevaju…
Patrizia ne odlučuje uvijek o svemu.
Zabranila sam da nose bikinije.
No ne zato što sam čistunka.
To sam učinila zato što sam shvatila
da će se Miss Italije naći pod paljbom!
I to nemilosrdnog feminizma.
„Kupaći kostimi objektiviziraju žene.” Od njih smo odustali.
Zatim ravnopravnost spolova i tako dalje. Nastao je kaos.
Patrizia, moramo koračati dalje.
Moramo biti jaki i ignorirati kritičare.
„Ovo je moj proizvod i ovo sam ja.” Kao Miss Francuske.
Miss Italije velika je obitelj.
Često se svađam s regionalnim agentima.
Neki su vezani za stari sustav.
Novi su spremni prihvatiti
nova pravila izbora za Miss Italije.
MISS ITALIJE 2022.
Giovanni, nakon ovakvoga dana…
-Jebeš svijet. -Jebeš cijeli svijet.
Gerry je veteran među agentima.
Mom je ocu bio desna ruka.
Vidio sam mnoge promjene otkako radim na izboru za Miss.
Ali sada ga nastoje izobličiti
kako bi se opet prenosio na TV-u, što mi se ne sviđa.
Uvijek je govorio:
„Nisi poput oca, on je bio velik čovjek. Pogledaj što si učinila.”
Ne želim mijenjati izbor.
Zbog čega?
Da bi se vratio na RAI?
Što bih ponudio? Nešto sasvim drugo nego nekoć.
Smučilo mi se kad sam vidio predfinale.
Kiptio sam. Zbog čega? Nečeg takvog? Takvo što nikad nisam vidio.
Dosta o tome.
-Radije popijmo piće. -Apsolutno.
Nisi pozvan, nećeš sudjelovati.
-Zašto? -Zato.
Daj, jedna slika.
Imate li nasljednika?
Zasad čisto sumnjam.
Dođi, Simone.
Sad mu ne bih dala ni otirač koji mi je pred uredom.
Kako se zoveš?
-Nicola. -Prezime?
Mirigliani.
Ponosan ste djed.
Pedantan je i inteligentan, tako da…
-Kao direktor? -Da, možda i više od mene.
Jedini je nasljednik.
On će preuzeti izbor za Miss Italije.
-On je nasljednik. -Tu sam da ga vozim.
Ovo je muški svijet, ja sam posrednica.
-Samo sam to. -Da.
PATRIZIJINA KUĆA, RIM
-Nemoj čitati! Zatvori to! -Daj…
-Znatiželjan sam! -Ne!
Baš je dugačko.
Ne.
Ozlijedila sam se.
Trebamo se vidjeti, a zatim odvojiti.
Vidjeti se pa se odvojiti.
Vezat ću se lancima.
Pa ću ostati ovdje.
-Pustit ću korijenje. -Slobodno.
Ne bi mi smetalo da se vežeš lancima.
Što bi bilo kada bih ti dala dionice izbora?
Više ih nema.
-Kako to misliš? -Nema ih mnogo.
Što bi onda učinio?
-Prodao bi obiteljsko blago? -Sad ne bih.
-Nego kad? Sutra? -Ne sad, nije pravi čas.
Koja je tvoja strategija?
-Onda? -Prevruće je za kompliciranu raspravu.
Što bi učinio kada bi izbor za Miss Italije bio tvoj?
Prepusti mi ga pa ću ti pokazati.
PROVINCIJSKI IZBORI
Bok, cure!
-Zdravo! -Bok!
Dobro jutro!
Zdravo!
Bok!
Prvi put u povijesti Miss Italije izvest ćemo koreografiju
kojom ćemo otvoriti sve izbore ovog ljeta.
Svaka žena sanja o toj kruni.
Moramo se pobrinuti da sve mlade Talijanke plešu na to.
Možete reći: „Neka ovaj ples postane trend na TikToku.”
Riječ trend veoma je popularna.
Dobro, ovaj…
-Molim? -Bit će ludo postane li trend.
-Ludo? -Imat će milijune pregleda.
Bit će ludo postane li trend! Idemo!
Šest, sedam, osam!
Naprijed. Ramena, bokovi, ramena.
San i java.
SICILIJA
Za samo nekoliko sati počinje 83. izbor za Miss Italije.
Zauzmite pozu i stojite mirno.
Dvadeset regionalnih agenata odrađuje posljednje pripreme.
-Dobro jutro, vijećniče. -Sve ste mlađi.
Večeras počinje putovanje za oko 6000 ambicioznih ljepotica.
Nasmiješene i pune energije!
Diljem Italije održat će se više od 500 izbora.
Pobjeda na jednom od njih
jamči lentu za prolaz u sljedeći krug.
Hajde! Vrijeme je!
Dobro došla natrag, Miss Italije!
MARIO I MARGHERITA
Djevojke, pozorno slušajte.
Pobijediš li, super. Ne pobijediš li, koga briga.
Ovo je prvi krug.
Bit će još pregršt prilika.
Mnogo je titula za Lazio, gotovo 13-14.
Uglavnom, dosta.
Dakle, bit će drugih prilika.
Budite mirne i opuštene, i uživajte.
Sve je drugo sporedno.
Nebitno je koja će pobijediti.
Upoznali smo se u emisiji koju vodi Carluccica?
-Milly? -Ne. Kad?
Kako se ono zove jedna od svjedokinja s njegova vjenčanja?
Barbara D'Urso.
Imam modnu agenciju pa ću pratiti modu.
Agent sam Chiari Bordi.
Djevojka je s jednom nogom.
-Ima li sestru? -Nema.
Društvo, molim pljesak za našu direktoricu!
-Patriziju Mirigliani! -Zdravo!
Bok!
Mnogo vas je!
-Trideset, u bojama naše zastave. -Bok!
Predstavit će se nečim karakterističnim,
i to kroz hashtag.
Više nemamo brojeve, prešli smo na hashtagove.
-Dosta je brojeva. -Tako je.
-Imaju imena i prezimena. -Točno.
Dobro, hoćemo li početi?
-Što kažete? Hajde! -Sretno!
REDATELJ
Hajde! Koji kurac čekaš?
Dobra večer svima!
Dobro došli u trgovački centar Caput Mundi.
Na ovoj krasnoj lokaciji u središtu Rima
upoznat ćemo 30 krasnih natjecateljica.
Veliki pljesak za njih!
Evo ih!
Moj je hashtag obitelj.
Odabrala sam ga jer je obitelj…
Mikrofon!
…moje uporište.
Ne znaju govoriti.
Rado pamtim nešto što je govorila moja baka.
Citirala je papu Ivana Pavla II.
-Ugasi glazbu. -Rekao je:
„Obitelj je zrcalo u kojem se ogleda Bog
i vidi svoja dva najveća čuda,
a to su ljubav i život.”
-Pusti glazbu dok hoda. -Predivno!
Bravo, jako lijepo. Izvoli na pistu.
Na kartici joj možete dati ocjenu od jedan do pet.
Evo treće djevojke.
Zove se Aurora Miniaci.
Ima 19 godina. Studira inženjerski menadžment.
I radi u pozivnom centru.
Opiši se hashtagom.
Moj hashtag je bez maski
jer želim stvoriti novu sliku o ženi i ljudima općenito.
Ovdje sam iako ovo nije moje uobičajeno okruženje.
Radije bih bila u trenirci i tenisicama.
No ovdje sam
jer želim izaći iz zone komfora
i skinuti nevidljivu masku koju sam stavila
zbog svoje nesigurnosti i još koječega,
primjerice osuda drugih.
Sad stojim pred vama.
Neugodno mi je, nervozna sam i nemam masku.
Sjajno!
Bravo! Sjajno ti ide, svaka čast.
Bravo! Izvoli, Aurora Miniaci!
Zašto se ta natjecateljica istaknula?
Jer je iskoristila priliku da na pisti
pokaže svoju osobnost.
Ispred svog je vremena. To su prave žene.
Ljudi misle da je Miss Italije za holivudske dive.
Ali nije.
Moj hashtag je ambiciozna
jer pred sobom vidim bezbroj prilika.
Miss Italije je karta na koju svaka djevojka može igrati.
Pritom čak nije riječ o iskupljenju.
Šesto mjesto osvojila je…
Izbor za Miss Italije velika je demokratska prilika.
U redu, djevojke. Ostale su samo dvije.
Spremni smo. Miss Caput Mundi 2023.
je…
Isabella Fichera!
Isabella je pobjednica. Čestitam!
Jesi li to ti? Da, evo je.
Idealno si utjelovljenje talijanske ženske ljepote.
I raskošne figure.
-Visoke cure i bombe… -Ne izlaze iz mode.
U redu, evo tvoje lente.
I krune.
Nacionalni identitet.
Samostalnost.
Mislim da se Miss Italije nema čega bojati.
Da.
Ako je državni subjekt, poput javne televizije,
zapravo izraz
vlade i političkih stranaka,
onda smo na konju.
SVIBANJ, RAI-EVO SJEDIŠTE
To je i sjajan način da testiramo ovaj zaokret
i doznamo drži li vodu ili ne.
Oružje!
Borit ćemo se za svoj identitet! Branit ćemo Boga, zemlju i obitelj!
Želimo li vratiti te elemente nacionalnog identiteta?
Miss Italije postoji već 84 godine pa jest element nacionalnog identiteta.
POVRATAK MISS ITALIJE NA RAI 1
PATRIZIA MIRIGLIANI U MAZZINIJEVU BULEVARU
STRANKA LEGA PODUPIRE POVRATAK
SLUŽBENA OBJAVA PRILIKOM PREDSTAVLJANJA SHEME
-Hitamo na odredište. -Da.
AURORINA KUĆA
Gotovo je.
Dobar tek.
Kad je sljedeći izbor?
-U subotu. Dolazite? -U subotu, 22.? Naravno.
-Mislim da trebaš pobijediti. -Ne seri!
-Mama si mi. -To je nebitno.
Sve su djevojke lijepe.
Stvarno jesu.
Ali ti si jedinstvenija.
Kad sam te vidio na pisti u centru Caput Mundi, rekoh:
„To je moja kći!
Aurorina ženstvenost napokon dolazi do izražaja!”
Ženstvena sam čak i ovako odjevena.
Bila sam presretna, pomislila sam da ćeš napokon promijeniti stil.
Mislim, znam da dobro izgledam, ali taj mi se stil ne sviđa.
Kao da si zacrtala da ti se ne smije sviđati.
Ne, ti si zacrtala da mi se mora sviđati.
-Sviđa li mi se ta haljina? -Moram li se odijevati kao ti?
-Sviđa li mi se ta haljina? Ne! -Nosim je doma.
Niste me razumjeli.
Volim minice. Ne nosim ih jer izgledam kao Maradona!
Tko kaže da ne možeš nositi minice?
-Drugi ljudi? -Pa ne mogu!
Ne mogu jer nemam dobre noge.
Izgled je bitan, bar malo.
Jest, u određenim prigodama.
Ako si bucmasta i niska kao ja, ne možeš se natjecati za Miss Italije.
-Visina nije bitna. -Na prvom izboru
djevojka koja je pobijedila neosporno je bila prekrasna.
U to nema sumnje.
No imala je ovolika bedra, Aurora.
Da.
Aurora, budimo iskreni, nije joj bilo mjesto na izboru.
Ali svatko ljepotu poima drukčije.
-Natjecateljica mora biti mršava. -Ma je li?
-Ne bucmasta. -Zašto mora imati vitke noge?
-Ima li bucmastih na modnoj pisti? -Misliš da mi to ne smeta?
-Misliš da to podupirem? Ne! -Što to?
Da samo anoreksičarke hodaju pistom.
-Zašto poremećaji prehrane bujaju? -Kakve to veze ima?
Ako ideš na izbor ljepote, moraš se prilagoditi kriterijima.
Ne bi trebalo biti tako.
-Toga ne bi trebalo biti. -Ni izbora?
Zašto se onda natječeš za Miss Italije?
Miss Italije mora se promijeniti.
Ovo je ključna godina za Miss Italije.
Otišla sam u RAI-evo sjedište kako bih predložila novu Miss Italije.
Moji regionalni agenti to znaju.
Započinjem revoluciju.
Okrenula sam se, nitko me nije podržao.
Moji su regionalni agenti prva slika Miss Italije koja kruži.
Moraju imati stila.
Bez stila sve propada.
SICILIJA
Mali Salvo, odsviraj mi nešto.
Dugo nisi.
Ljepota…
Objasnite mi što je za vas ljepota.
Odmah vidimo je li djevojka lijepa.
Ja uvijek kažem, ako ste u restoranu
na večeri,
i u njega uđe djevojka
za kojom se svi okrenu i pitaju se tko je.
E, to je Miss Italije.
Bok!
HIPODROM
Moramo održati kratak sastanak.
Dođite.
Roditelji također.
Ja sam Salvo Consiglio, agent izbora za Siciliju.
Izbor mi je u krvi.
Doista jest.
Ovdje veze ne znače ništa.
A kad položite test
i prođete u sljedeći krug, nikomu ništa ne dugujete!
Ako vam netko kaže da je taj i taj,
da prostite, recite mu da odjebe.
Cure, oprostite, uzbudim se
kada govorim o izboru jer mi je u DNK.
Ovo radim jer u to vjerujem.
Patrizia i ja smo kao rod. Poštujemo jedno drugo, tako da…
Ako me tko želi zamijeniti, slobodno.
Pričekajmo godinu pa ćemo vidjeti.
S 18 sam godina bio model.
Znaš li koji mi je bio prvi posao?
Stajao sam u izlozima kao živa lutka.
U butiku.
Samo sam stajao
pola sata ili 45 minuta.
Onda sam se presvukao i vratio.
Uspomene iz mladosti!
Dobra večer svima!
Miss Italije ponovno se bira
na Ippodromo del Mediterraneou.
Kakav prizor!
S lubenicom. Gle!
Kad sam upoznao Patriziju, imao sam kosu dovde.
Kad je raspustim, do ramena mi je.
Miss Ippodromo del Mediterraneoa je…
Zašto je ne raspustim? Jer ljudi tračaju i kritiziraju.
I prezentacija je dio izbora.
Broj tri, Giusy Di Giorgio!
Dalje. Mimmo!
Nisam li bio jasan? Moramo ići.
Utrke samo što nisu počele! Hajde!
Meni je izgled ključan.
Fućka mi se
za drugo.
LIPANJ
Kako si, draga Patrizia?
Dobro sam, a ti?
Zovem jer 7. srpnja
RAI objavljuje programsku shemu.
-Da. -Hoće li biti vijesti?
Neslužbene informacije ne smijem odavati novinarima.
Shvaćam.
Odmaraš se ili radiš?
Sad sam na odmoru.
Uživaj!
-Pusa, bok. -Hvala.
Bok!
Misliš li da će RAI prenositi izbor?
Čuj…
Gotovo sigurno.
-Devedeset devet posto? -Da.
Sin mi je rekao:
„Mama, podbacila si jer nisi uspjela učiniti što i djed.”
Pogledala sam ga
i rekla:
„Znaš što? Nisam podbacila.
Žena sam koja se danas mora boriti
da se vrati na vrh.”
Ovo je uzbudljivo vrijeme
jer se Miss Italije vraća na RAI.
To je sjajan uspjeh, tvoj bi se otac veoma ponosio tobom.
Tvojoj poduzetničkoj snazi
i svim sjajnim stvarima koje činiš.
Znaš, kad u životu padaš u bezdan, uvijek misliš da ondje nema svjetlosti.
-Međutim… -Kad je ugledaš,
shvatiš da moraš imati vjere i povjerenja.
-Jer se stvari mogu promijeniti. -Jasno.
-Moraš znati čekati. -Istina.
TRI ARGUMENTA PROTIV MISS ITALIJE
OBJEKTIVIZACIJA
ŽENE NISU MESO
PRETPOVIJEST
KOMODIFIKACIJA
MISS MORA UMRIJETI
STARI PERVERZNJACI OCJENJUJU POLUGOLE KLINKE
BLJUJE MI SE!
TOSKANA
Miss Italije uopće ne umire.
Nažalost, još previše ljudi misli
da se na izboru za Miss Italije narušava slika o ženi.
To nije istina.
Sliku o ženi nastojimo popraviti.
Giovanni, o meni mogu reći bilo što.
Možda sam bio osrednji glazbenik i osrednji plesač. U redu.
Ali tko je bio jedini regionalni agent kojeg je Enzo Mirigliani htio uza se?
Tko je bio taj? Ja.
Imaš divan osmijeh.
Ali smiješi se tako da ti se vide zubi.
U redu.
Smiješi se.
Stani.
Osmijeh. Ruke iza leđa. Sjajno.
U redu.
-Dobro? -Da. Hvala.
-Ne. -Stani kad ja kažem.
-Ale? -Da?
Pokaži joj pokrete.
Nemoj se kretati ovako.
Izgledaš kao robot.
Ovako.
-Njiši bokovima. -Njiši bokovima, brzo.
Ne, prebrzo je.
Jedan, dva,
tri, četiri. Okret.
Ove mogu biti rezerve.
Imaju li doma zrcalo?
-Ne. -Imaju samo okvir.
Anna Aurora.
Trombella.
Da.
Ajme!
Pozdravi publiku i nasmiješi se. Zdravo!
Budemo li te odabrali,
svakako prikrij masnicu na guzi.
-Hvala. Ugodna večer. -Bok.
-Hvala. Bok! -Hvala vama.
Ovakve djevojke možemo odabrati.
Tri su.
Onima koje su prošle selekciju moramo reći
što trebaju učiniti.
Recimo, smršavjeti i slično.
Neke su smršavjele tri-četiri kilograma
jer su na mnogim kastinzima djevojke imale široke bokove.
-Bok! -Tu si?
Miss Italije
Tko li je
Mogu pjevati uživo, kao Califano.
San i java
Tko je pobjednica prava
Nitko ne zna
Legenda.
Onda ću predstaviti žiri pa će glasati. U redu.
Tu je i predstavljanje hastaga, kako smo…
-Kako se izgovara? -Hastag.
H-a-s-t-a…
Pitajmo Google.
Hashtag.
-Ti mater! -Hashtag.
I dalje me pitaju zašto imam kratku kosu.
Zašto muškarci nemaju bradu, zašto je briju?
Kakvo je to pitanje?
Nisam ona koja nosi mušku odjeću ili ona kratke kose, žena sam i točka.
No to ne shvaćaju.
Dakle, leđa i trbuh. Što to znači? Priđite bliže.
Ruke iza leđa.
Ne tako, ruku iza.
Pokaži kako znaš da si prekrasna.
Kužiš? Ovo je Miss Italije.
Aurora, na pistu.
Da? Sve po običaju?
Da.
Ovdje nema objektivizacije.
-Ljudi misle da je ima. -Zašto si se prijavila?
Odlučila sam doći i poslati poruku.
Ako ljudi misle da sam objekt, njihov problem.
Kao objekt me mogu doživjeti čak i kad izađem u haljini,
ako su zlobni.
Ako u kupaćem izgledaš kao statua,
onda će te ljudi tako i doživjeti.
To je stereotip.
Moramo to promijeniti.
Jasno, moguće je.
Mislim da možemo jer smo sve različite.
Da.
-Jedanaest i devet je dvadeset. -Da, ali…
-Ne! -Gerry!
-Četvorka, da ili ne? -Da!
-Ne, odaberi… -Da.
Trojka i desetka.
-Ne! -Da.
Ne, previše ste velikodušni.
Ja nisam.
Ne, ta djevojka ima ovoliku guzicu.
Nisu li otišle? Rekao je da jesu.
Tiho, jedna je tu.
-Tiho. -Ima ovoliku guzicu.
-Nisam primijetio. -Ovoliku.
Te me feministkinje nasmijavaju.
Takvih stvari ne bi smjelo biti u modernim vremenima.
Moj je otac imao podvojenu osobnost.
Bio je veoma brižan.
Ali dok je radio,
sve je morao držati pod kontrolom.
Kad nije bilo onako kako je zamislio,
znao je biti vrlo otresit i grub.
Bila sam zastrašena.
Godinama sam bila u Trentu, svom rodnom gradu.
Bila sam kućanica.
Kuhala sam. Nicolu sam vodila u park i na džudo.
Bila sam tipična mama koja se brine za sina.
No onda je sve krenulo nizbrdo.
Dobra večer svima!
Završnicu izbora za Miss Italije pratila sam na TV-u.
To je moja obiteljska povijest.
Nicolin se otac znao ražestiti.
Strepio je da će me izbor odvojiti od njega.
Bila sam njegova, zarobljena.
Tad sam se razboljela, dobila sam rak dojke.
Onuda protječe
rijeka Adige.
„Da se bacim u nju ili da nastavim?”
Shvatila sam da se moram trgnuti pa sam odlučila posvetiti se izboru.
Nazvala sam oca.
Rekla sam mu: „Dopustiš li mi da griješim, tu sam.”
Nicola i ja skupa smo promijenili život.
Počeli smo iznova.
Nicoli je u Rimu bilo teško.
Bio je veoma osjetljiv.
Nicoli su nedostajali Trento i tata.
Pitala sam se je li taj miran svijet ipak bolji za Nicolu.
Onda ga je šoubiznis počeo privlačiti.
I, nažalost,
tad je Nicola postao ovisan o kokainu.
Ovo je nevjerojatna priča. Ovu ženu svi znamo.
Ta je mama bila dovoljno hrabra
da sina jedinca prijavi policiji
zbog ovisnosti o drogi.
ZABRANA PRISTUPA
NANOŽNICA ZA NADZOR
Ona je Patrizia Mirigliani.
ON TREBA OSTATI
Majku se ne smije toliko odgurnuti.
Uvijek ću biti uz tebe. Želim se boriti s tobom.
Hvala što si mi spasila život.
Nicola shvaća svoje pogreške.
Ali ne mogu zamisliti da izbor za Miss Italije vodi dečko
koji se još nije ustabilio.
Kad sam potištena,
slušam pjesmu koja vam se neće svidjeti,
„Živim za nju.”
Zašto?
Zato što doista živim za nju.
Živim za Miss Italije.
-To je ova? -Da.
-Moramo plesati. -Nema šanse!
Hajde, pleši sa mnom.
-Idemo! -Ovo mi je svetinja!
To mogu izrezati u montaži.
-Diži se! -Nema šanse!
Prstima njenim
Bolje da smo plesale, kozo!
Nekim je djevojkama Miss Italije i poput obitelji
koju katkad nemaju.
Koja je tajna ovog izbora?
Potakne ljude da sanjaju.
Sve za jednu…
I jedna za sve!
Miss Italije!
Dobro došli na izbor!
Patrizia Mirigliani, srca su nam dotakle
Bocellijeve melodije.
Možemo li rezimirati ovaj izbor za Miss Italije?
Bile su to četiri najgledanije emisije.
Posljednja je imala najveću gledanost, 80 %.
SRPANJ, RAI-EVO SJEDIŠTE
-Enzo? -Bok, Patrizia.
Kako je prošlo?
Nažalost, odgodili su sastanak.
-Aha. -Znaš kakav je RAI, nije lako.
Suludo.
Mnogo je birokracije, odjela, šefova.
Ajme meni…
Takva je situacija danas.
Baš sam razočarana.
Finale je za mjesec dana.
Ovo će boljeti.
Moramo biti mirni i strpljivi, Patrizia.
Svi čekaju Meloničin novi RAI.
U posljednjim smo tjednima pregovora prije objave programske sheme.
O mnogim će se emisijama odlučiti u posljednji čas.
REGIONALNE SELEKCIJE
Trenutačno vlada zatišje. U limbu smo.
Ali nije sve propalo.
Mislimo da se netko protivi izboru
pa da su sve stavili na čekanje.
-Hoće li Miss Apulije biti na RAI-u? -Ne znamo.
-Ne! -Antonio!
Ljudi oko mene uporno mi govore:
„Čestitam, Miss Italije vraća se na RAI! Kad?”
Gdje će biti finale?
U nedjelju moram dati odgovore, a nemam ih.
Ništa nisam čula.
Situacija je složena. Moramo držati palce.
Odustalo je najmanje pet gradova.
-Događaji su otkazani… -Već smo pripremili ugovore.
RAI je RAI. Presudan je ma što mi mislili o tome.
Moraš vjerovati u Miss Italije.
Zaboga, moramo plesati.
Jedan, dva, tri i četiri.
Pet, šest, sedam, osam!
Jedan, dva…
U redu, došli smo do završnice regionalnog finala.
Danas svakako
obucite suknju.
To je ključno. Znalo se dogoditi da neke vulgarne djevojke
izađu na pistu i binu,
a da im kupaći završi
u guzi, što je ružno i vulgarno.
Miss Italije nije vulgarna.
To je izbor ljepote za žene. Mi utjelovljujemo savršenu ženu.
Zar ne, Aurora?
Vidim da si zainteresirana.
Bravo, djevojke!
A sad, Aurora Miniaci!
Voli pisati poeziju i igrati nogomet.
Ne volim klišeje.
Ali vidim da ih ljudi preferiraju.
Zahvaljujući tituli, Miss Framesija
ulazi u državno predfinale!
Više-manje znam kakav im se tip cure sviđa.
Duga ravna kosa.
Slatko lišce.
Gracioznost.
Ne cura na koju će reći:
„Jebote!”
Imam dojam da sam ona draga i duhovita, ništa više.
Katkad bi bilo lijepo da me dožive kao ženu.
Miss Nizozemske je…
Rikkie!
Rikkie Valerie Kollé prva je transrodna žena
koja je u 94 g. postala Miss Nizozemske.
Prva je transrodna žena koja je pobijedila na nekom državnom izboru ljepote.
Znaš da je transrodna žena postala Miss Nizozemske, zar ne?
Što kažeš na to?
Ovako, još sam protiv toga da transrodne žene sudjeluju u izboru.
Natjecateljice biološki moraju biti žene.
Gle!
BEZ TRANSRODNIH ŽENA
-Gerry? -Da?
Ovo je upravo stiglo.
„Miss Italije ne dopušta transrodnim ženama…”
„Zastarjeli izbor.”
Biološki sam žena.
Pa sam se odlučio prijaviti.
Vidiš? Moj je život pakao.
Ovo je muka živa. Nikad kraja.
Zašto smo odlučili ovo učiniti s izborom za Miss Italije?
Jer se u njemu ogleda sav mulj Italije.
Ali operirane transrodne osobe jesu žene, kratko i jasno.
-Da, ali operirane žene… -Drama!
Nisi kriv ako si rođen u pogrešnom tijelu.
-Slažem se. -Ona ne zna kako se one osjećaju.
Ako se sjećaš, davno smo našli našu Miss Trans.
G. 1992.
-Gianni… Miss Ingambissima. -Gianna Fanelli.
-Bila je lijepa. -Lijepa brineta.
ZASTARJELI KRITERIJI TRANSRODNE OSOBE PROTIV
Patrizia Mirigliani organizatorica je izbora za Miss Italije.
-…izbacili transrodne natjecateljice. -Međunarodni skandal…
Što vas je navelo na tu odluku?
Ja sam žena.
One su prošle transakciju…
-Tranziciju. -Tranziciju, kako bi postale žene.
A žene trebaju pomagati jedna drugoj, ne međusobno se boriti.
Floriana di Venere.
Gaia Trimigno.
Aurora Vurro.
Denise Cafagna.
Valeria Reale.
Ja sam.
U redu, savršeno.
Ovaj je izbor na meti predrasuda, zar ne?
Danas nam je gradonačelnik uskratio moralno pokroviteljstvo.
Idemo u prosvjednu šetnju
kojom ćemo odgovoriti na dobrodošlicu u ovom gradu.
Zauzmimo se za sebe. Naprijed, Miss Italije!
Žene koje utjelovljuju poeziju
Patrizia je moja šefica.
Prekrasna je i sposobna osoba.
Meni je ona poput princeze Diane ili Madonne.
Miss Italije
-Žene osvajaju svijet! -Bravo, žene!
KARTICA ZA OCJENJIVANJE
Patrizia uvodi promjene u izbor za Miss Italije.
Imenovala je mnoge agentice.
G. 1988. bila sam druga na izboru za Miss svijeta u Italiji.
Kako sam jedna od njih, Miss,
želim da se djevojke poistovjete i sa mnom.
Po običaju, u društvu sam
s nositeljicom licence Carmen Martoranom.
Carmen nakon 25 godina ostvaruje svoj san.
Da, tako je, Christiane.
Nakon 25 godina ostvario mi se san.
Jer nije riječ samo o snovima ambicioznih djevojaka.
-Francesca! -Da?
Vidim da djevojke žvaču.
Opomenula sam ih 30 puta.
Djevojke, ispljunite žvakaće gume.
Budite tihe i mirne. Je li to jasno?
Vidim li mane, pošizit ću.
Danas sve mora biti savršeno.
Antonio!
Dakle, svi pijete dok ja radim? Ne znam.
Daj mi čašu.
Živjeli!
-Za tebe! -Za mene!
Za veliku Carmen!
Antonella, bi li mi pomogla na ulazu?
Hostesa je glupa.
Napravite ovo.
Daj mi to.
-Tko vam skida broj? -Ti!
-Tko vam vraća broj? -Francesca.
-Što ćete dobiti skinete li broj? -Batine!
Na neki način danas ne razmišljam ni o čemu.
Mislim samo na Patriziju.
Razmišljam o tome što će reći, što će misliti.
Na Patrizijin zahtjev ove sam godine
osmislila pravi spektakl.
Nova regionalna agentica za Miss Apulije,
Carmen Martorana!
Dobra večer!
Doći će tenor Luigi Cutrone iz Konzervatorija u Materi.
Doći će i Lilia Pierno, genijalna komična glumica.
Dobra večer, gospođo. Ovo vam je muž?
Moja sućut.
Glumila je punicu Checca Zalonea u filmu Quo Vado?
Francesca, djevojke se moraju sabrati.
Zašto izlaze na pistu ako nisu prozvane?
-Volim te! -Samo ti ja smijem skinuti broj!
I dalje dolaziš s brojem u ruci?!
Ona obožava Miss Italije.
Dame i gospodo…
Valeria Marini!
Zahvaljujem Carmen Martorani.
Doista je sjajna žena. Bravo!
Valeria, pridruži se žiriju.
Hajde, Francesca! Ti si sljedeća!
Miss Italije moj je san koji se ostvario.
Katkad mi se čini da je to svojevrsna misija.
PATRIZIJIN DOM, RIM
Svaki put kad su djevojke na okupu,
moraš imati dvije solidarne akcije.
Ili podići svijest.
Recimo: „Večer posvećujemo Iranskoj revoluciji.”
Nemojmo zaboraviti da je 8. rujna godišnjica
iskrcavanja Saveznika u Italiju.
Moramo odati počast SAD-u, možda jazzom.
Moramo imati niz predstavnika
koji nekako utjelovljuju svijet ljepote.
-Da. -Bude li šef žirija bio Gabriele Mainetti,
pokazuješ da podupireš cijelu novu kinematografiju.
Uvrsti Sollimu, braću D'Innocenzo…
Što se filma tiče, imam sjajnu ideju.
Velikana iz Kalabrije.
Slušamo.
Mimmo Calopresti.
Dobro, razmislit ćemo.
Oprostite, shemu će objaviti za 20 dana,
a RAI vam se i dalje ne javlja?
Odgovorio je na svoj način.
Nakon silnih godina htjela bih malo više razumijevanja
i svijesti.
Shvaćam da je u ovoj zemlji, uza sve probleme koje imamo,
za ljude pravi problem izbor za Miss Italije.
Čini se da je odluka o tome hoće li se prenositi na RAI-u ili ne
prekretnica za ovu naciju.
To me plaši jer doista graniči s ludilom.
Izbor za Miss Italije postao je političko pitanje u zemlji.
-Da. -Je li to vic?
Što će te djevojke raditi?
Hoće li završiti u boravku nekog producenta
koji će im dati kojekakva obećanja
u zamjenu za usluge
kako bi ostvarile uspjeh?
S druge strane, Miss Italije im jamči:
„Na prednja ću vas vrata uvesti u svijet šoubiznisa.
Jer ovdje sam da vas zaštitim, niste same.”
Da, idemo na odmor.
Kako sam ti napisala, vlada muk.
Da, imam vijest. Sutra će mi se pridružiti jedna cura.
Na Instagramu je napisala komentar
koji je bio drukčiji od komentara drugih cura.
Kako vidite, ima kćerkicu.
Prikriva joj lice
na slikama koje objavljuje.
Ne kažem da je svetica, dobro?
Možda se svidi mami.
Nicola, što je bilo? Reci mi.
Ne.
Nicola, dogovorili smo se.
Ne možeš mijenjati uvjete i iskorištavati to što me nema.
Kada ta djevojka stiže?
Rekla sam svoje! Nicola, rekla sam svoje.
-Hoće novac? -Da.
Ajme, sad sam uzbuđen!
-Stane li mi deset sashimija u usta? -Hajde.
Osam, ne devet.
-Osam? -Da.
Čovječe!
Gledala sam te u Big Brotheru.
I odmah si mi se svidio.
Do izražaja su došle tvoja osobnost i prizemnost.
Ti si moj tip muškarca.
Smeđa kosa.
Tamne oči.
Duboke i intenzivne.
Kad si se susreo s majkom, osjetila sam
da ste veoma povezani, ali…
Da, veoma.
Dobro, ali zbilja ste veoma povezani.
Majka mi se zna miješati u život.
Kažem li joj da se viđamo, zvat će te da provjeri lažem li.
-Aha. -Zamisli ti to.
Ali, što se može.
C'est la vie.
-Čime se baviš? -Njegovateljica sam.
To te zadivilo?
Između ostalog.
Hvala.
Koji su ti planovi? Što bi radio?
Zaključio sam da bih trebao biti glumac.
-Je li? -To bih volio.
Van Dammeovu scenu iz Lavljeg srca znam napamet.
Odglumi mi je.
Kaže on:
„Zapamti, tukao sam se samo radi svoje obitelji.
Ni radi vas ni radi sebe.”
JCVD. Jean-Claude Van Damme.
Zašto ljetos nisi bio na izborima za Miss Italije?
-Tako, nisam bio pozvan. -U redu.
KOLOVOZ
-Dobro jutro! -Bok!
Bravo, Patrizia!
Želim umrijeti mršava!
Patrizia, evo prve Miss Italije koju si okrunila,
Francesce Chillemi.
„Nemojte napadati Miss Italije.”
Fantastično!
Francesca… Ovo me itekako veseli.
Te djevojke i trebaju braniti Miss Italije.
AURORINA KUĆA
-Dobro. -Hajde.
-Da krenem? -Hodaj ravno, Aurora.
Nemojte se sprdati.
-Ne, izgledaš jadno. -Njiši bokovima.
Stopala su joj kriva.
Pretvaraj se da smo žiri. Moraš vjerovati u sebe, potrudi se.
-Hajde! -Ovo ti je posljednja prilika.
Iskaži se, Aurora.
-Znaš što hoću reći? -Ovo mi je maksimum.
Još.
-Još? -Da.
Ali mora biti prirodno, inače je pretjerano.
Prirodno? Na pisti nijedna ne izgleda prirodno.
No i dalje mora biti svoja.
-Moraš biti svoja, ali… -Ma ne mogu biti svoja.
Ondje nitko nije svoj.
U tome i jest bit.
Onda i ja mogu glumiti.
Miss Italije pomaže mi da nešto postignem.
Pomaže mi da shvatim što ne želim biti.
Izgledam li kao Miss Italije?
Pusti, i ovako je dobro.
Čekaj, Gerry, ja ću. Pusti.
Večeras neće biti spektakla bez toga.
To nije dobro za njega. Reci mu, ti si mu sin.
Sve mora riješiti, takav je.
Znamo kakav je.
Prvo će sve riješiti, tek onda jesti.
Jesam li vam to ispričao? Išao sam u prvi ili drugi razred.
Crtali smo očeve na poslu.
-I? -Nacrtao sam rasvjetni stup!
-Ne! -To je trebao biti reflektor.
-Rasvjeta. -Tako je.
Ispod je bila žena, vjerojatno oskudno odjevena.
On je stajao blizu nje i razgovarali su.
Časne su pozvale tatu na razgovor.
Pitale su ga: „Oprostite, čime se bavite?”
Miss Italije sve mi je na svijetu.
Poput ljubavi.
Prvo izlaziš s puno lijepih žena, a onda se zaljubiš u onu pravu.
Miss Italije je žena u koju sam se zaljubio.
-Pljesak, molim! -Oprezno.
Svake godine kaže da mu je ta posljednja.
Ali nijedna neće biti.
Iskreno,
izbor ne mogu zamisliti bez njega.
Istina! Bez Miss Italije nema Gerryja,
a bez Gerryja nema Miss Italije.
-Čak i Patrizia to zna. -Da.
Svojim partnerima i sinu nastojim pomoći
kako bi mogli nastaviti bez mene.
Jasno, radije bih otišao.
Ne bih da me ona otjera.
Sa svakog položaja,
i u orkestru i u svemu, otišao sam kad sam bio na vrhu.
Ako odeš kad si na vrhu, svi će te pamtiti.
Ako odeš kad više nisi na vrhu, zaboravit će te.
RAI će programsku shemu objaviti sutra u Napulju.
Događaju će prisustvovati nova uprava.
Održavat će se od deset sati, u RAI-evu centru u Napulju.
Evo nas. Dobro jutro svima.
Dobro jutro prisutnim dužnosnicima.
Uskoro počinje televizijska sezona.
Bit će mnogo neočekivanih iznenađenja.
„RAI: Sve za svakoga.”
Pristup smo uskladili s duhom
moderne demokracije.
Čeka nas
važan događaj.
Riječ je o povratku.
Caterine Balivo.
A sad, udarne emisije.
Moram spomenuti novu sezonu Ulissea.
Na pozornicu pozivam glavnog ravnatelja.
Dobro jutro.
Ove sezone čeka nas 30 novih emisija.
I moram priznati da je ovo bio izazovan zadatak.
Ovo je konferencija za medije pa nas čekaju pitanja novinara.
Spremni smo za vaša pitanja.
Dobro jutro. Kružile su glasine o povratku izbora za Miss Italije.
Zanima me jesu li istinite.
RAVNATELJ
Nije na programu, ne znam ništa o tome.
Zdravo.
Bilo je naglo i neočekivano.
Slava Ocu i Sinu i Duhu Svetomu.
Za jedan sat…
Ne znam, kao da mi je dao snage i rekao:
„Alessio, vrijeme je da zasučeš rukave
i dovršiš ono što sam započeo.”
Obećao sam mu da hoću.
Bio je ondje, no nije me čuo.
Održat ću riječ.
Veoma mi je teško govoriti
jer mi je Gerry bio poput brata.
Katkad i poput oca.
Znam da će vaša obitelj i dalje će podržavati Miss Italije…
Oprostite.
Veoma mi je teško.
Hvala.
Ovo je kraj jednog razdoblja.
Kraj svega.
-Kad stižu frizeri? -Uskoro.
Zažmiri. Hajde!
Pa žmirim!
Možda večeras dobijem lentu.
Ne znam.
Melissa, spremna?
Onuda.
Aurora Miniaci!
U redu, sljedeća na pistu izlazi 28-godišnja Giulia Presciutti.
Putovnicu za državno predfinale dobiva…
Isabella Fichera!
-Ne. -Bok.
Falit ćeš mi, Aurora.
-Bok. -Bok, Aurora.
-Odlaziš? -Aurora!
-Hvala ti na svemu. -Hvala vama.
Bilo je zabavno.
Hvala, Aurora. Malo tko me ljutio kao ti.
-Ali i nasmijavala sam te. -Bome jesi.
FINALE
RUJAN
Shvatila sam da mi je i vrat dosta napet.
Nosiš teško breme.
Nosim teško breme, imaš pravo.
Možeš li polako okrenuti glavu? Hvala.
Kad sam se iz Trenta vratila u Rim, nakon šestomjesečne kemoterapije,
nisam bila ista.
Promijenila sam se. Bila sam druga osoba, neprepoznatljiva.
Imala sam kratku kosu.
Otišla sam u ured,
a ljudi su bili bezobrazni.
Jedan tip mi je rekao: „Neće meni žena naređivati.”
To me jako uzrujalo.
U to teško vrijeme Gerry je jednoga dana došao do mene.
Sjeli smo u moj boravak i rekao je:
„Možeš računati na mene. Uvijek ću biti uz tebe.”
To mi je bilo itekako važno.
Zašto izbor za Miss Italije ne može biti ono što jest?
Zašto?
REGIONALNI FINALE
Dobra večer i dobro došli na Miss Italije! Noto je predivan!
Bravo!
Miss Italije je Miss Italije.
Vi ste najljepše djevojke na cijeloj Siciliji.
Neka najbolja pobijedi? Ne.
Jer, sve ste lijepe.
Ako me razumijete, znači da mi vjerujete.
Dao sam sve od sebe.
Dobro? Hvala, od srca.
Htjela bih vam reći
da sam uspjela u ovom poslu zato što sam pametna.
Kad nešto želite,
morate ići do kraja.
Carmen Martorana!
Da mogu birati gdje ću umrijeti,
umrla bih na bini.
Uvijek odem kad sam na vrhu.
Ako odeš kad si na vrhu, svi će te pamtiti.
Ja sam
Alessio Stefanelli.
Sin Gerryja Stefanellija.
U državni finale izbora za Miss Italije,
i to kao Miss Sicilije ulazi…
Miss Valle d'Aoste…
Miss Lombardije…
-Miss Emilije… -Miss Toskane…
Miss Apulija…
Broj…
Dvadeset šest, Gloria Di Bella!
Giada Pieraccini!
Godinama sam svoju sreću predavala u ruke vladi,
državi, svom sinu…
No sreća je u Patrizijinim rukama.
Halo?
Da, ja sam.
…finale Miss Italije.
Među finalisticama, mislite?
Tko je to?
Pojma nemam.
Tko je to bio, Aurora?
Što je? Jesi li…
Tko je to bio?
Rekao je da sam… Kako da se izrazim?
…ostavila sjajan dojam.
Neke djevojke mogu pozvati natrag.
-Rekao je da… -U natjecanje?
-Jedna si od… -Da.
Rekao je da sam među predfinalisticama.
Dakle, ponovno su te primili.
-Super! -U izbor ili…
DRŽAVNI PREDFINALE
LISTOPAD
Gledajte ga! Njega!
Miss Italije!
Ovamo, Mirigliani.
U redu…
Tišina, molim!
Počnimo.
Zadovoljstvo nam je što smo domaćini
u regiji Pijemont.
Toskana. Valle d'Aosta. Ligurija. Veneto. Lombardija.
Dobro došle.
Okrećem sat. Imamo 30 minuta da nam se predstavite.
Počnimo.
Zdravo! Ja sam Alessandra Zonno.
Imam 27 godina i iz Rima sam.
Radim za internetsku trgovinu odjeće i plesačica sam.
Isprva mi je ples bio rekreacija, ali onda sam se zaljubila u njega.
-Kakva sam? -Dobra!
-Stvarno? -Naravno, rekla bih ti da si loša.
-Čini li se da glumim? -Malo.
Bravo, mala.
Ja sam Isabella Fichera. Imam 19 godina.
Nemam umjetničku dušu.
Ona je totalna flegma.
„Jebe mi se. Idemo na sladoled?”
Imam puno ideja. Ali vjerojatno ću govoriti o cosplayu.
Nitko ne zna što je to pa bih rado govorila o tome.
-Što si onda ti? -Cosplayer.
Kao…
-Ovako? -Ne!
-Moraš izraditi bombe, pištolje. -Zakon!
-Haljine, perike. -Pa ti si umjetnica!
Hvala. Rasplakat ću se.
Glasajte za mene, inače ću vam pucati u usta!
Sto posto.
Mislim,
ljepotu uzimaju u obzir.
Ali vide da u dubini postoji još nešto.
Dobro, reci mi, kako im to pokazati hashtagom?
Ne znam.
To je izbor ljepote pa zapravo gledaju ljepotu.
Jasno, gledaju i osobnost, kakav je tko.
Jer, ako si lijepa, ali nisi pametna…
Puna mi je kapa standarda ljepote!
Valjda je drukčije, inače bi im fotka bila dovoljna.
Pruže li nam priliku da se izrazimo i pokažemo tko smo,
doista ćemo moći pokazati što je u nama.
-Točno. -Da.
Zašto si dobila lentu?
-Što misliš? -Zato što sam draga.
Daj, nemoj se glupirati.
Nisi samo draga, veoma si zanimljiva.
-Hvala. -Imaš što reći.
Hvala.
Daj da te zagrlim.
Znojna sam, ali ne smrdim. Smrdim li?
Hoćeš li nam pročitati svoju pjesmu?
-Da je pročitam? -Da. To te molim cijeli dan.
-Onda hoću. -Ali cijelu.
-Hajde. -Koncentriraj se na riječi.
Aurora?
-Smijem li ustati? -Naravno!
Pardon. Pa…
Ne mogu vam reći tko sam jer ne znam.
Na prvom izboru rekla sam
da sam došla bez maske.
Ali to nije bila istina zato što sam imala masku.
Pokušala sam prikriti svoju nesigurnost,
i to duhovitošću.
Pretvarala sam se da mi nije stalo što će biti.
Ali stalo mi je.
Želim biti Miss Italije
kako bi cijela zemlja to mogla biti.
Ne bih samo ja pobijedila,
zato što imam poruku.
Pročitala bih nešto o svom doživljaju ljepote.
Nježno gledam sebe
Nježno se sebi obraćam
Milujem svoje lice i osjećam glatku kožu
Nije gruba kako sam slutila
Grlim se i osjećam toplinu koju širim
Ne hladnoću kako sam slutila
Gledam se u zrcalo
I vidim ženu koja može plakati bez srama
Koja može crpiti snagu iz svojih slabosti
Zato što može nježno ljubiti svoje mane
Zato što…
Zato što je baš to ljepota
Voljeti sebe dok mržnja vreba
Nježno ubrati uveli cvijet
I preobraziti ga u divan suncokret
Uhvatiti se za ruku dok ništavilo nasrće
I vuče nas na dno
To nisu savršene crte
To nije simetrija
Jer, rođeni smo kao prazno platno
I jedno shvaćamo
Prekrasne smo škrabotine
Volite se u mraku
Neizmjerno i uvijek
Bez maski
Miss Italije?
Predivno.
Sad ću se rasplakati, kunem se.
Hajdemo se zabaviti!
Hvala.
Dobro, molim vas, pobrinite se da vas svi vide.
U njoj sam vidjela štošta. Ima energije i hrabra je.
To ti i želi pokazati.
Jasno, svaka želi pokazati nešto, svidjela se ona nama ili ne.
-Ja gledam i druge stvari. -I ja.
Ne, upala si u njezinu mrežu.
To i jest poenta svega.
Postalo mi je dosadno, a ona…
-Ovo ti je dosadno? -Ne!
Voliš dojmljive nastupe.
Privukla mi je pozornost.
Što se Molisea tiče, finalistica izbora za Miss Italije je…
Antonella Iaffaldano!
Lazio, pomakni se!
Četiri, šest…
Na redu je Toskana.
Deborah Sarti.
U finalni izbor za Miss Italije ide…
Anastasia Pellegrino!
Bok!
Da vidimo područje našega glavnog grada.
Alessandra Zonno,
Isabella Fichera
i Aurora Miniaci.
Doznat ćemo tko ide
u finalni izbor za Miss Italije.
To je…
Giulia Gerardi!
Mama, finalistica sam.
Da.
Ne mogu vjerovati!
Da sam bila drukčija, možda bih pobijedila.
Da imam dugu kosu…
Štošta.
Ne znam.
Možda su me doveli kako bi me iskoristi kao maskotu.
Ja sam samo maskota, nisam Miss Italije.
Uostalom,
posljednje misice ionako nisu ostvarile neki uspjeh.
VELIKI FINALE
Patrizia, kako rekoh, osmislili smo
šaroliki program.
Kako ne bi samo prenijele poruku o sebi,
popisao sam 50 svjetskih kriza.
Neće reći da žele mir u svijetu.
Reći će: „Zapamtite, u ovom času
na svijetu je u tijeku 61 sukob.”
Fino.
Ili ćemo im dodijeliti krizu ili će je nasumce izvući.
Ne želimo da nam prigovaraju zbog čega je koja dobila koju.
Neka ih izvlače.
-Nasumce. -Tako je.
Glavni gost.
Nastupit će usred izbora. Mora biti aktualan.
Aktualan.
Možda netko iz Rima, recimo Gazzelle.
On je popularan, ali ne znam kako da dođem do njega.
Trebamo nekog repera.
Da, nekog veoma aktualnog.
Nekog mladog. Meni se sviđa J-Ax.
Onda si na redu ti.
Miss Italije posvećena je tebi.
I otpornosti.
Pokažimo ljudima koji još gledaju, poluotvorenih ili poluzatvorenih očiju,
da smo i dalje ovdje i da smo našli svoj put.
Trebaju nas slijediti jer s puta nećemo skrenuti.
-I nikad se nećemo vratiti. -Tako je.
STUDENI
OSTAVITE SVAKU NADU
Dobra večer.
Evo nas.
Teško smo našli lokaciju.
Ali imam vijest.
Nakon mnogo godina,
finale će se održati u Salsomaggiore Termeu,
domu Miss Italije.
Ovo je moje sjedište pa je sigurno i tvoje.
Hvala svima!
Nicola je trenutačno u Sori.
Gdje je uopće Sora?
Gdje je on?
U Veneciji, Bologni, Firenci? Ne, u Sori.
-Idemo malo udarati. -Može.
Dat ćemo sve od sebe.
Ne, ovo nije bilo dobro.
-Bravo! -Malo jače.
Andrea, tebi Sora nije smiješna?
Nije? Ajme meni.
Ništa ne radi. Uživa.
Kao princ. Našao je gejšu.
Uhvati me!
I to je to. Ima gejšu iz Sore.
Zbilja se nadam da ćeš biti na izboru za Miss Italije.
Možda bi trebao biti malo agresivniji, zar ne?
Da. Ali dok je god ondje
majčica Patrizia…
Ona je ondje…
-Razgovaraj s njom. -Razgovaraj ti.
Kada dođe, zagrlit ću ga jer ipak…
Kad je tu, živcira me. Kad nije, nedostaje mi.
Uglavnom,
na finalu će biti još ljepše zato što će on biti ondje.
TERME
Maria?
Gle, gotovo svaku djevojku muči ovakva vrsta problema.
Veronica? Samo čas.
-Riječ je o djevojci koja je… -Posvojena.
Posvojena, zatim zlostavljana? Silovana? Koja je njezina priča?
Maltretirali su je.
Mnoge su maltretirali u školi. Sve ćemo ti poslati. Da.
DRŽAVNI FINALE
-Salvo! Moja Sicilijo! -Zdravo!
Prelijepe ste.
CENTAR ZA MEDIJE
Želim zahvaliti divnom žiriju koji je ovdje sa mnom.
-Nicola, gdje ste? -Evo nas.
Vozimo se. Mi…
-Nicola? -Čekaj. Gdje smo?
-Samo malo. -Pistoia.
Onda nećete stići, izbor počinje za 15 minuta.
Hvala. Sretno!
Dame i gospodo, Jo Squillo!
Dobro došli na finale izbora za Miss Italije!
Dame i gospodo, žiri!
Zašto Sanremo može, a Miss Italije ne može?
Neprihvatljivo je da se RAI 1
protivi talijanskim kulturnim vrijednostima!
Ondje.
Onuda, na izlaz.
Ovaj izbor za Miss Italije prvi je u novom ruhu.
Ovo je ponovno rođenje.
Svim djevojkama želim sreću. Započnimo ovu divnu večer!
Dame i gospodo,
četrdeset finalistica izbora za Miss Italije!
Hvala ovim izvanrednim ženama. Sad će ih ostati 20.
Vittorio je oduvijek sjajan lovac na talente.
Hladno je.
-Sad ćeš zapaliti? -Samo jednu. Ne?
Sjajno!
Ti ćeš biti direktor izbora za Miss 2020.?
-Hoćeš li? -Možda.
On će biti direktor! Pozdrav, vidimo se!
A da pušiš…
-Dok hodamo? -Da.
Ovo su tri finalistice za titulu Miss Italije.
Francesca Bergesio!
Veronica Lasagna!
Siria Pozzi!
A sad ćemo pozvati genijalku koja stoji iza svega ovoga.
Sve i svi često su protiv ove žene.
Patrizia Mirigliani!
Novinar ste?
Ne, ja sam Miriglianičin sin.
Miriglianičin sam sin.
-Raffaello? -Nicola.
Patrizijin sin.
Je li ona ovdje?
Htjela bi odati počast. Održati govor.
Zatim sam došla ja.
Prije 24 godine.
Činilo mi se da sam preživjela
pa sam se životu htjela odužiti
tako što ću ostvariti očev san.
No povrh svega, svoj san.
Kad je RAI prestao prenositi izbor,
vrijeđali su me.
Bilo je zapreka, sve do danas.
I ove se godine brod namučio da pristane,
suočen s najvećim mukama dosad.
Ali evo nas.
Hvala svim prijateljima koji su tu,
žiriju koji me poštuje, svim slobodnim ljudima koji nas vole.
Hvala vojsci koja stoji iza Miss Italije,
mojim regionalnim agentima koji predstavljaju talijanske vrijednosti.
Tata, hvala što si mi ostavio ovu divnu priču.
U Salsomaggioreu sam, u gradu koji si uvijek volio.
Svaki mi je dan novi izazov.
Tebi je bilo malo lakše.
Uostalom, zvao si se Vincenzo Fortunato.
I bio si muškarac.
Miss Italije 2023. i dovijeka je…
Francesca Bergesio!
MISS ITALIJE NE SMIJE UMRIJETI
Prijevod titlova: Mateo Čakanić